Meirihluti aflans kemur frá erlendum skipum Skagen er stærsta fiskihöfn í Danmörku eins og verið hefur undanfarin ár , samkvæmt nýbirtum hagtölum í Danmörku . Þar var landað fiski fyrir meira en 900 milljónir í 5.884 löndunum . Á eftir Skagen koma hafnirnar Thyborøn og Hanstholm . Nánar tiltekið var landað fiski fyrir 919 milljónir danskra króna ( 17,3 milljarða ISK ) í Skagen árið 2015 , sem er 22% aukning frá árinu áður . Þetta er tæpur fjórðungur af verðmæti þess afla sem kom á land í Danmörku . Landað var 340 þúsund tonnum af fiski , einkum og sér í lagi uppsjávarfiski , sem er 9% aukning . Í Thyborøn , sem er í öðru sæti , var landað 310 þúsund tonnum og í Hanstholm 197 þúsund tonnum . Um 63% aflans sem landað var í Skagen að mangi til kom frá erlendum skipum . Samtals voru erlend skip með 52% af verðmæti fisksins . Norsk skip lönduðu fiski að verðmæti 212 milljónir ( tæpir 4 milljarðar ISK ) í Skagen á síðasta ári og er það 15% aukning milli ára . Sænsk skip lönduðu fiski að verðmæti 185 milljónir ( 3,5 milljarðar ISK ) sem er 32% aukning .